stanford-oval/wikipedia huggingface dataset:
קינמונום
החומר הפעיל

החומר הפעיל בקינמונום הוא אלדהיד הקרוי סינאמאלדהיד (Cinnamaldehyde) - נוזל שמנוני צהוב וצמיג בעל מסיסות נמוכה במים.
למולקולה מערכת קשרים כפולים מצומדים, ולכן היא מישורית. החומר המרוכז גורם גירוי לעור, ובכמויות גדולות עשוי להיות רעיל, אך אין לו השפעות קרצינוגניות או השפעה בריאותית לטווח ארוך. הסינאמאלדהיד מופרש מהגוף בשתן כחומצת קינמון (תוצר חמצון של האלדהיד). מפיקים את החומר על ידי זיקוק בקיטור של השמן מקליפת העץ. כתוסף מזון הוא מקנה ארומה אופיינית לממתקים, מסטיקים ומשקאות בריכוזים של עד 4,900 מ"ג לליטר (פחות מ-0.5%). בנוסף לשימושיו בתעשיית המזון, החומר הוא דוחה חרקים ומכרסמים יעיל.
שימוש רפואי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  Types of Cinnamon
↑  קינמון ציילוני, הקינמון האמיתי שלא מכיל כמעט את החומר הרעיל קומרין
| --- | --- |
בקרת זהויות :  NLI: 987007286433305171 
שמן אתרי מקינמון
מקל קינמון ציילוני (משמאל) ומקל קינמון אינדונזי
איור של עץ קינמונום בכתבים ערביים מהמאה ה-10.
עץ מסוג Cinnamomum camphora.
לוח נבו שרסכים

לוח נבו שרסכים
לוח נבו שרסכים הוא לוח טין קטן הנמצא במוזיאון הבריטי עליו כתב יתדות. ייתכן כי שם המופיע בו זהה לדמות המוזכרת בספר ירמיהו.
גילוי ופענוח

הלוח (רוחב 5.5 ס"מ, אורך 3.3 ס"מ) נרכש על ידי המוזיאון הבריטי בשנת 1920 והצטרף לאוסף שלהם הכולל למעלה מ-100,000 לוחות דומים. בשנת 2007, האשורולוג האוסטרי, פרופסור מיכאל יורסה מאוניברסיטת וינה, פענח את הלוח, במסגרת מחקר מקיף בנושא כלכלת בבל בתקופת נבוכדראצר. בתעודה, המתוארכת ליום ה-18 בחודש ה-11 - בשנה העשירית לנבוכדראצר מלך בבל (595 לפני הספירה) נרשם כי אדם בשם נבו-שרוסו-אוכין, שהיה 'רב סריס', העניק למקדש בבבל מנה וחצי (כ-0.75 ק"ג) זהב. הלוח היה חלק מארכיון גדול במקדש אל-השמש בעיר סיפר.
תוכן הלוח

הלוח מפוענח כך:
| אכדית – כתיב | אכדית – קרי | תרגום |
| --- | --- | --- |
|  1½ MA.NA GUṦKIN šá p.d+AG-LUGAL-su-GIN |  1½ mana ḫurāṣu ša Nabû-šarrussu-ukīn | 1.5 מנות זהב של נבו־שרוסו־אוכין, |
|  LÚ.GAL.SAG šá ina °ṦUII pARAD-dDÙ-tú |  rab ša-rēši ša ina qāt Arad-Banītu | רב הסריסים, אשר בעזרת ארד־בניתו, |
|  LÚ.SAG šá a-na É-sag-gíl |  ša-rēši ša ana Esaggil | הסריס, לאסגיל |
|  ú-še-bi-la pARAD-dDÙ-tú |  ušēbila Arad-Banītu | שלח, ארד־בניתו |
|  a-na É-sag-gíl it-ta-din |  ana Esaggil ittadin | לאסגיל נתן. |
|  ina GUB-zu šá p.d+EN-ú-sat |  ina ušuzzu ša Bēl-usāt | בנוכחותו של בל־אוסת |
|  A-šú šá pA-a LÚ-qur-ZAG? |  māršu ša Aplâ ša-qurbūti? | בן אפלה, חבר המשמר המלכותי, |
|  pna-din A-šú šá p.dmarduk-NUMUN-DÙ |  Nādin māršu ša Marduk-zēr-ibni | ונדין בן מרדוך־זר־איבני. |
רווח
|  ITI.ZÍZ U4.18.KAM MU.10.KAM |  | 18 בשבט, שנת 10 |
|  dPA-NÍG.°GUB-ú-ṣu[r] |  | לנבוכדראצ[ר] |
|  LUGAL TIN.TIRki° |  | מלך בבל. |
קשר למקרא

יורסה[דרושה הבהרה] שיער כי האיש ששלח את הזהב הוא "נבושרסכים רב סריס" המופיע בסיפור חורבן בית המקדש הראשון בספר ירמיהו:
בשנה התשיעית לצדקיהו מלך יהודה בחודש העשירי, בא נבוכדראצר מלך בבל וכל חילו אל ירושלים, ויצורו עליה. בעשתי-עשרה שנה לצדקיהו, בחודש הרביעי בתשעה לחודש, הובקעה העיר. ויבואו כל שרי מלך בבל, ויישבו בשער התווך נרגל שראצר סמגר-נבו שרסכים רב-סריס, נרגל שראצר רב-מג, וכל שארית שרי מלך בבל.
הפיסוק, על פי המסורה, מייחס את המילה נבו למילה שלפניו (סמגר), אך תרגום השבעים מתרגם:
מַרגַנַסַר וְסַמַגוֹתֿ וְנַבוּסַכַֿר וְנַבוּסַרֵיס נַגַרגַס נַסֵרַּבַמַתֿ
המקור ביוונית עתיקה
Μαργανασαρ και Σαμαγωθ και  και Ναβουσαρεις Ναγαργας Νασερραβαμαθ
כלומר, המילה 'נבו' קשורה לשם שרסכים. על פי הלוח האשורי, זהו הפיסוק הנכון. כנראה, שסמגר הוא שם מקומו של נרגל שראצר, והפקיד השני הוא: נבו שרסכים.
ההסבר מתאים לגילוי ארכאולוגי נוסף בו הציעו חוקרים לזהות את השר הראשון, נרגלשראצר, עם אחד משריו של נבוכדראצר השני המופיעים באחת מהכתובות של, שם נמנו "שרי ארץ אכד" (=שרי מלך בבל, יר' לג, ט) וביניהם: "נרגלשראצר איש סין-מגיר". מתברר שהוא היה מושל מקום בשם "סין-מגיר", שנהפך במקרא ל"סמגר". בהמשך הכתוב המקראי נרגלשראצר נזכר שוב בתוספת התואר "רב מג".
ראו גם

הכרונולוגיה המקראית
ארכאולוגיה מקראית
הערות שוליים

↑  Henry Stadhouders, Appendix: The Nebu(!)sarsekim Tablet, Biblische Notizen 140, 2009
↑  ראו אנציקלופדיה מקראית ה, עמ' 927.
↑  תואר בבלי לשר צבא rab mugi
צדיק אחד בסדום (אלבום)

צדיק אחד בסדום הוא אלבום הסולו הראשון של הראפר הישראלי נצ'י נצ'. האלבום יצא לאור באוגוסט 2011 והופק על ידי שקל ועל ידי אורי שוחט.
רקע

לאחר שנצ'י נצ' עזב את ההרכב פרודוקס, שאיתם הוציא את האלבום "תחיית המתים", הוא החל לעבוד על האלבום "צדיק אחד בסדום". ב-18 ביולי 2011 הוציא נצ'י נצ' לאור את הקליפ לסינגל הראשון מהאלבום, "גודזילה", בעמוד היוטיוב הרשמי שלו. ב-14 בדצמבר יצא לאור הקליפ של הסינגל השני מהאלבום, "בום-שאקה-לאק". ב-16 בדצמבר השיק נצ'י נצ' את האלבום במועדון הסאבליים. באירוע ההשקה התארחו האומנים נימי נים, לוקץ', אקסום, פלד, איזי, צ'ולו, זי קיי, בוקה ועוד.
רשימת השמעה

| מס' | שם | משך |
| --- | --- | --- |
| 1. | מזמור  | 0:50 |
| 2. | דבקה  | 2:37 |
| 3. | יזראלי ראסטה  | 2:38 |
| 4. | אותה המנגינה  | 3:32 |
| 5. | מענטזת  | 2:12 |
| 6. | גודזילה  | 3:12 |
| 7. | בום-שאקה-לאק  | 3:27 |
| 8. | לא ישברו אותנו (עם סול ג'יי)   | 2:40 |
| 9. | בלב המלחמה  | 3:20 |
| 10. | ימים יגידו  | 3:08 |
| 11. | סוף דבר  | 4:05 |
| 12. | ניצחון  | 2:40 |
| משך כולל: | משך כולל: | 34:21 |
הערות שוליים

↑  נצ’י נצ’ מצטרף למשפחת היי פייבר
↑  דיסקים \\ נצ'י נצ' - צדיק אחד בסדום
↑  נצ'י נצ' - גודזילה
↑  נצ'י נצ' - בום-שאקה-לאק
| רביד פלוטניק |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "תחיית המתים" (2010) • "צדיק אחד בסדום" (2011) • "בור ועם הארץ" (2013) • "ברוכים הבאים לפתח תקוה" (2015) • "שפל וגאות" (2017) • "ועכשיו לחלק האומנותי" (2019) • "תוך כדי תנועה" (2021) |  |
| סינגלים | "קפה וסיגריה" • "איידישע ראסטה מאן" • "חסידה צחורה" • "יום חדש" • "כל הזמן הזה" • "כפרה שלי" • "בדיוק כמו שאני" • "נתראה בגלגול הבא" |  |
| השתתפות בסינגלים | "יהיה בסדר" • "עולם משוגע" • "אל תיקח ללב" • "כנען (12 מרגלים)" |  |
| שירים אחרים | "שיר ארץ" • "סם הרדמה" • "שלווה בארמונותייך" |  |
| ערכים קשורים | פרודוקס • התו השמיני • היי פייבר הפקות |  |
סיעור מוחות

סיעור מוחות
סיעור מוחות (או סיעור מוחין) הוא במהותו תהליך של חשיבה בקבוצה, נוהל לגיוס משאביה היצירתיים של הקבוצה לפתרון בעיות ופיתוח רעיונות. קבוצות יכולות להיפגש, לבצע סיעור מוחות, ולהפיק במהירות רעיונות ופתרונות אפשריים לבעיות. את אלה ניתן להעריך, למחוק את הבלתי-שימושיים וללטש וליישם את הרעיונות המבריקים. 
את שיטת "סיעור מוחות" (Brainstorming) הגה בשנות 1939 אלכס פ. אוסבורן (Alex F. Osborn) כשניהל חברת שיווק בשם BBDO. הוא המשיך לפתח את השיטה בשנות ה-50 כשהיה שותף במשרד הפרסום האמריקאי הגדול, "ברטון, דארסטין ואוסבורן", והוא פרסם אותה בשנת 1957 בספרו של אוסבורן Applied Imagination.
ארגונים הגיבו בהתלהבות לגישה, בשל צורך גובר ברעיונות חדשניים לזירוז פיתוחם של מוצרים, תהליכים ושירותים חדשים. עבור רבים, גישתו של אוסבורן נראתה כמו מתת שמיים. לא היה עוד צורך להסתמך על ההשראה בחיפוש אחר תשובות. כמו אופנות אחרות בניהול, ההתלהבות מן הגישה מיצתה את עצמה והפופולריות שלה דעכה מעט.
השלבים בנוהל סיעור מוחות

ביצוע נכון של התהליך מחייב הכרה עם שלביו, וניהול נכון של הישיבה. אחרת, קיים סיכוי רב להתבדרות הישיבה ללא תוצאות.
חלוקת הבעיה לבעיות משנה.
כינוס ישיבה, רצוי בנוכחות מנחה והשתתפות קבוצת משתתפים המיומנים באופן פעילות זה. כדאי להזמין משתתפים בעלי ידע וכישורים רלוונטיים לבעיה הנבחנת.
שלב א': רישום של כל ההצעות העולות ללא סינון. 
מקובל להשתמש באמצעים המאפשרים לכל המשתתפים לצפות בהצעות (כגון נייר או לוח) וכן ניתן להשתמש ברשמקול כגיבוי להבהרת רישומים לא ברורים. על רושם הרעיונות לבטא את הרעיון העיקרי בצורה מתומצתת. שלב זה מסתיים כאשר המנחה סבור כי מעיין הרעיונות של הקבוצה יבש. 
הנחיות: בשלב זה מצופה ספונטניות והעלאת רעיונות אסוציאטיביים ללא הגבלות, ללא צנזורה (בפרט לא צנזורה עצמית). העיקרון המנחה בשלב זה הוא ניסיון להשתחרר מכבלי החשיבה הסטנדרטיים כדי להגיע לכיווני חשיבה חדשים. בשלב זה על המנחה לאסור על ביקורת, תגובות שליליות, לגלוג, התחכמויות, הערות מדכאות כגון, "את זה כבר שמענו", "זה לא יעבוד", וכו'. הנחיה אופיינית בשלב זה תהיה: "הרגישו חופשיים לומר כל מה שעולה בדעתכם, ללא צנזורה. אל תדאגו אם הרעיון מרוחק או פראי מדי". 
לכמות הרעיונות הנזרקים לאוויר בשלב זה, קיימת משמעות איכותית מבחינת התהליך. חזרה על רעיונות שהועלו בשינויים קלים, נחשבת לתהליך התפתחותי רצוי, שכן לעיתים קרובות דווקא התיקון הקל עשוי להוליד את הרעיון המנצח.
שלב ב': סינון והערכה. 
בשלב זה (ורק לאחר שהוכרז על סיום שלב א'), מבוצעים סינון הערכה וביקורת של הרעיונות. תפוקה ממוצעת טובה תיחשב לתפוקה של 5 עד 10 אחוזים רעיונות טובים מתוך כלל הרעיונות שעלו בשלב הראשון. בשלב ניתוח זה מלטשים את הרעיונות באמצעות ניסוח מחדש, הוספה, השמטה או צירוף של רעיונות. בסיכום השלב צפוי להיות רעיון אחד שעימו ממשיכים הלאה, או מספר רעיונות טובים אשר יעברו שלב נוסף של עיבוד ולבסוף בחירה. 
הנחיות: ההערכה מתבצעת באופן הטוב ביותר בקבוצה קטנה, אפילו של אדם אחד המסוגל לנפות את הרעיונות השימושיים מכלל הרעיונות שנאספו.
משוב: דווח לקבוצה. הקבוצה צריכה לקבל משוב על תוצאות מאמציה. בפרט כאשר חברי הצוות צפויים לקחת חלק בישיבות דומות בעתיד.
בעשורים האחרונים עלו גישות נוספות לקיום סיעורי מוחות אפקטיביים. רבים מאמינים שהגישה שאינה מאפשרת ביקורת בעת העלאת הרעיונות מאריכה משמעותית את המפגש והופכת אותו להיות מייגע. לעיתים דווקא המקום של ביקורת עניינית - לא ביקורת אישית ולא מאבקי כוח, יכולה לתרום מאוד להעלאת היצירתיות וגם לקיצור הזמן.
ביקורת על סיעור מוחות

על האפקטיביות של המתודה נערכו במהלך השנים מחקרים רבים, שחלקם טען להפרכת היבטים מרכזיים בגישה. המפורסם שבמחקרים האלו בחן את השאלה האם סיעור מוחות בקבוצה יעיל יותר מאשר כאשר הוא נערך בנפרד. חוקרים באוניברסיטת ייל השוו התמודדות של סטודנטים עם חידות יצירתיות. כלל המשתתפים פעלו לפי ההנחיות של אוסבורן לסיעור מוחות אולם חלק מן התהליכים נעשו בקבוצה וחלק בנפרד. החוקרים מצאו כי הסטודנטים שעבדו ביחידות העלו פי 2 יותר רעיונות מאשר קבוצת סיעור מוחות. שופטים מצאו כי הפתרונות של יחידים היו יותר "מעשיים" ויותר "יעילים".
מחקרים שניסו להסביר את התופעה שנמצאה במחקר באוניברסיטת ייל גילו כי קבוצות מעלות יותר רעיונות מיחידים אבל סך הרעיונות שהעלו קטן מסך הרעיונות שהעלו יחידים. ככל שהקבוצה גדלה התפוקה היחסית שלה נמוכה יותר. ככל שניתן למשתתפים זמן רב יותר כך עלתה פוריות העלאת רעיונות בקבוצה אבל גם במצב זה יחידים העלו יותר רעיונות. ממצא נוסף מראה כי המשתתפים בסיעור מוחות נהנו יותר, מה שמסביר את הפופולריות של השיטה.
במשך השנים המחקר זכה לביקורת על ידי מחקרים אחרים שנערכו. בין השאר נטען כי היבטים בסיסיים שאוסבורן כלל כחלק מהמתודה, ובכלל זאת הנחיה מקצועית, לא יושמו במחקר. בנוסף ההיבטים של ביטחון בין-אישי לא יכולים להתקיים בקבוצת משתתפים רנדומלית, ועל כן ייתכן שדווקא העבודה האישית הייתה קרובה יותר לזו אליה אוסבורן כיוון.
ראו גם

חדשנות
חשיבת יחד
חשיבה המצאתית שיטתית
לקריאה נוספת

גידי גילדה, פשוט חשיבה המצאתית שיטתית בפתרון בעיות והמצאת מוצרים חדשים, הוצאת פנטה ריי, 2013
הערות שוליים

1 2  סיעור מוחות, באתר מרכז הידע לחדשנות בטכניון
↑  Donald W. Taylor, Paul C. Berry, Clifford H. Block, Does Group Participation When Using Brainstorming Facilitate or Inhibit Creative Thinking?, Administrative Science Quarterly 3, 1958-06, עמ' 23 doi: 10.2307/2390603
↑  Scott, Isaksen, A review of Brainstorming Research: Six Critical Issues for Inquiry, Creative Problem Solving Group Buffalo., 1988
| --- | --- |
בקרת זהויות :  NLI: 987007546657405171  BnF: cb124790493 (data)  LCCN: sh91000576 
סיעור מוחות
כולל שומרי החומות

.
| --- | --- |
בניין תלמוד תורה שומרי החומות
בניין תלמוד תורה שומרי החומות
 מידע כללי
 סוג:  כולל אברכים 
 שימוש:  לימודים תורניים
 כתובת:  בתי אונגרין, ירושלים
 מיקום:  ירושלים 
 מדינה:  ישראל
 הקמה ובנייה
 תקופת הבנייה:  1856–הווה (כ־168 שנים)
 
 קואורדינטות:  31°47′12.55″N 35°13′25.03″E﻿ / ﻿31.7868194°N 35.2236194°E﻿ / 31.7868194; 35.2236194
  (למפת ירושלים מוגדלת) כולל שומרי החומות(למפת ירושלים רגילה) כולל שומרי החומות
 
מימין: כולל שומרי החומות בשכונת מאה שערים, חצר ג' (צולם ב-2008)
כולל שומרי החומות הוא ארגון קהילתי תורני, במתכונת כולל, שהוקם בירושלים ב-1856. מייסדיו היו יוצאי יהדות הונגריה ופעלו להיטיב את מצבם של בני קהילתם בעיר. הכולל כונה לעיתים "כולל אונגרין".
הכולל מתפקד עד היום ומחזיק תלמוד תורה, כוללי אברכים והקים קריות מגורים בגבעת שאול, ברמות אלון וברמת שלמה.
יסוד הכולל

אגודת כולל שומרי החומות הוקמה על ידי הרב שמעון דייטש, מתלמידי החתם סופר בפרשבורג וממנהיגי עליית תלמידי החתם סופר לארץ ישראל. רבו הראשון היה הרב אשר אנשיל ניימאן. יחד הרב דייטש היה משה יהודה סגל־נובומסטה המבורגר שהמשיך ופעל בכולל עוד שנים רבות. בהמשך, עמדו בראשות הכולל חתנו של הרב דייטש, הרב משה נחום ולנשטיין והרב יוסף חיים זוננפלד.
הכולל הוקם כדי לתמוך בבני קהילת יוצאי הונגריה במציאת דיור וסיוע כספי, במסגרת "החלוקה". הסיוע בוצע דרך קופת הצדקה של האגודה, קופת (רבי מאיר בעל הנס). הכסף נתרם על ידי יהודים בגולה.
היסטוריה

הכולל רכש חלקת קרקע בפינת רחוב המעלות העולה מרחוב הגיא (רחוב אל ואד) אל רחוב השלשלת בעיר העתיקה, ובנה בה שני בתי כנסת. האחד בית כנסת לעדת החסידים בשם "אהל משה", על שם החתם סופר, והשני היה בית כנסת לעדת הפרושים בשם "נחמת ציון".
בשנת 1891 בנה הכולל את שכונת בתי אונגרין, סמוך למאה שערים. באותה שנה החלה גם בנייתו של בית הכנסת אוהל יצחק בעיר העתיקה על שמו של הנדיב הרב יצחק צבי רצסדורפר מהונגריה. 
במבנה היו שתי קומות. הוא נעזב במאורעות תרפ"ט (1929) שבמהלכם נהרגו מתפללים מבית הכנסת. הפורעים הערבים השתלטו על הבניין, הסירו את הגג ובזזו את הדלתות, החלונות והארונות. נותרו רק הקירות החשופים.
הכולל מכר את מתחם בית הכנסת לעמותה בניהול ארווינג מוסקוביץ, ובראשית המאה ה-21, בית הכנסת שוחזר והוא שב לתפקד. בחוזה המכירה נאמר שלאחר ביאת המשיח ישוב הנכס לידי כולל שומרי החומות.
ניהול הקהילה

לחברי הכולל חולקו פעם בשנה כספים שנאספו לפי מפתח של נקודות זכאות. ערכה של נקודת זכאות השתנה בכל שנה בהתאם למצבה הכספי של הקופה. אדם מבוגר היה זכאי ל-12 נקודות, אדם צעיר (גיל 6 עד בר מצווה או בת מצווה) ל-10 נקודות, ואילו ילד (עד 6) היה זכאי ל-8 נקודות. כן היה נהוג לתת תוספת ליתומים בסך 3 נקודות, ולאלמנות בסך 4 נקודות. כאשר מישהו עזב את המשפחה עקב חתונה, הגירה או פטירה, קוזזו נקודותיו מכספי החלוקה שקיבלה המשפחה.
בני הקהילה ההונגרית בירושלים התייחדו משאר בני העיר בקנאותם וקפדנותם להלכה ולרוח היהדות, ברוח שיטת "חדש אסור מן התורה" של החתם סופר. הם בלטו בעמידתם בראש מאבקי הגורמים השמרנים בקרב החרדים בירושלים והם לקחו חלק משמעותי בהקמת העדה החרדית.
כיום

הכולל מחזיק תלמוד תורה ומספר כוללי אברכים. בין ראשי הכוללים הרב מאיר ברנד והרב אייזיק כהנא. במשך שנים רבות היה ראש הכוללים הרב יוסף ליברמן. כן כיהן כראש כולל הרב אלתר אליהו רובינשטיין.
הכולל הקים מספר קריות מגורים. בשכונת גבעת שאול הרב הוא הרב אברהם יצחק אולמן, בשכונת רמות אלון הרב מנחם מנדל פוקס וברמת שלמה כיהנו הרב אלתר אליהו רובינשטיין ולאחריו הרב מרדכי פרידלנדר וכיום הרב אברהם דוד ליווי.
הערות שוליים

↑  יוסף לנג, רעות גרין, המוהל מאיר המבורגר וצפוּנות פנקסו: להיסטוריה החברתית של קהילת יפו, קתדרה 158, תמוז תשע"ה, עמ' 100-71
| --- | --- |
בקרת זהויות :  NLI: 987007263911805171  VIAF: 135314236   WorldCat (עם VIAF): 135314236 
| היישוב הישן |
| --- | --- | --- |
| מושגים | ארבע ערי הקודש • שכונת חצר • כספי החלוקה • שד"ר •  חכם באשי • הראשון לציון • פרושים • כולל  • לבוש חרדי ירושלמי |  |
| אירועים | העליות בשנים 1881-1700 • עליית החסידים • מסע נפוליאון בארץ ישראל • עליית תלמידי הגר"א • הכיבוש המצרי • מרד הפלאחים • הביזה הגדולה בצפת • רעידת האדמה בצפת (1837) • הסכמי הקפיטולציות • היציאה מן החומות |  |
| אתרים | בית אג'ימן • בית הכנסת החורבה • כרם אברהם • בתי ניסן ב"ק • בית הכנסת העתיק מוצא • בתי מחסה |  |
| מוסדות | ישיבת המקובלים בית אל • ישיבת עץ חיים • חבצלת (כתב עת) • הלבנון • בית החולים מאיר רוטשילד • בית החולים ביקור חולים |  |
| ארגונים | ועד העדה הספרדית • ועד פקידי קושטא • רוזני וילנה • ועד שליחי הקהילות • ארגון הפקידים והאמרכלים של אמסטרדם • קופת מעות ארץ הקודש • כולל חב"ד • כולל ווהלין • כולל הולנד ודויטשלנד • ועד העדה המערבית • כולל שומרי החומות  •  הוועד הכללי כנסת ישראל |  |
| אישים | משה מונטיפיורי • צבי הירש להרן • משפחת מיוחס • משפחת עבו • יהודה מרגוזה • חיים אמזלאג • חיים ולירו • אהרן שלוש • שמואל סלנט • אברהם שלמה זלמן צורף • יהוסף שוורץ • מנחם מנדל מקאמיניץ • מרדכי סלומון • יהושע ילין • יוסף חיים זוננפלד • עקיבה יוסף שלזינגר • יואל משה סלומון • יהושע שטמפפר • אברהם משה לונץ • יחיאל מיכל פינס • ישעיהו פרס |  |
מאה שערים (אדום) וחצר כולל שומרי החומות (ירוק), (המפה על פי מפה מנדטורית מ-1942)
שלום צבי דוידוביץ

| --- | --- |

שלום צבי דוידוביץ בשנות ה-20
 לידה:  10 בדצמבר 1887 כ"ד בכסלו תרמ"ח פלך קובנה, האימפריה הרוסית 
 פטירה:  28 בדצמבר 1973 (בגיל 86) ג' בטבת תשל"ד ישראל 
 מדינה:  ישראל 
 תקופת הפעילות:  ? – 28 בדצמבר 1973 
 
 פרסים והוקרה:  פרס טשרניחובסקי (1943) 
 
שלום צבי דוידוביץ (מימין) וחותנו שמואל בלום (משמאל), פילדלפיה, שנות ה-20
הרב ד"ר שלום צבי (הארי) דוידוביץ (באנגלית: Harry (Hirsh Zvi) Solomon Davidowitz, בהמשך גם Davidovich; כ"ד בכסלו תרמ"ח, 10 בדצמבר 1887 – ג' בטבת תשל"ד, 28 בדצמבר 1973) היה רב קונסרבטיבי אמריקאי, רב צבאי בצבא האמריקאי, דוקטור למדעי הרוח, מנהל מפעל בישראל ומתרגם פורה של מחזות ויליאם שייקספיר. חתן פרס טשרניחובסקי לתרגומי מופת בספרות יפה לשנת תש"ג-1943. בשנת 1948 היה מעורב בכתיבת הגרסה הראשונה של מגילת העצמאות של מדינת ישראל.
ספריו > מחזות שייקספיר בתרגומו

המלט, נסיך דנמרק; עברית בידי ש"צ דוידוביץ, ירושלים: ספרי תרשיש, תש"ב. (ראה אור שוב בשנים תש"ד, תשי"ד)
חלום ליל קיץ; עברית בידי ש"צ דוידוביץ, ירושלים: ספרי תרשיש, תש"ג. (מהדורה ב, דפוס סטראוטיפי: תש"י; מהדורה ג: תשי"ט)
אגדת החֹרף; עברית בידי ש"צ דוידוביץ, ירושלים: ספרי תרשיש, תש"ה. (בשנת תשי"ד יצאה בשם: "מעשית החֹרף")
מקבת'; עברית בידי ש"צ דוידוביץ; בצירוף מסה על מקבת מאת ויליאם האזליט, ירושלים: תרשיש, תש"ו. (מהדורה ב: תשי"ב 1952; מהדורה ג: "הטרגדיה של מקבת", תשי"ד; מהדורה ד: תש"ך)
המלך ליר; עברית בידי ש"צ דוידוביץ, ירושלים: קריית ספר, תשכ"ד. (ראה אור שוב בשנת תשל"ט 1979)
אותילו; עברית בידי ש"צ דוידוביץ, ירושלים: קרית ספר, 1967.
ספריו > בעריכתו

פרקים בהצלחה: המיוחסים להרמב"ם; הוציאם לאור במקורם הערבי בפעם הראשונה ובתרגומם העברי מוגהים על פי כתב יד עם מבוא והערות ש.צ. דוידוביץ; ערכם לדפוס והגיהם והוסיף הערות מבארות: ד. צ. בנעט, ירושלים: מקיצי נרדמים, תרצ"ט. (עבודת הדוקטור שלו) (פרקים בהצלחה, באתר היברובוקס)
לקריאה נוספת

'Davidowitz, Harry S.,' in: Biographical Encyclopaedia of American Jews, 1935, p. 94.
'Davidowitz Harry Shalom Zvi,' in: The Near and Middle East who's who, 1947, p. 63.
'Davidovitz, Harry, Shalom Zwi,' in: The Near and Middle East who's who, vol. 2, 1949, p. 62.
'Davidovitz, Harry Shalom Zvi,' in: Who's who, Israel, 1965, p. 179.
הערות שוליים

↑  'Davidowitz Harry Shalom Zvi,' in: The Near and Middle East who's who, 1947, p. 63.
↑  Catalogue of Columbia University, 1911, p. 294.
↑  Number of Jewish Dead in Palestine Warfare on Saturday Mounted to 66, JTA, August 27, 1929;‏ J. D. B. News Letter, JTA, October 1, 1929.
↑  To Appoint Rabbinical Advisory Committee, JTA, July 12, 1927.
↑  Fete Rabbi Before Sailing, JTA, May 13, 1934;‏ Cohen Accepts Pulpit of Cleveland Temple During Absentee’s Trip, JTA, June 5, 1934.
↑  J.w.b. Sends Bibles and Passover Supplies to American Jewish Soldiers in Palestine, JTA, March 17, 1943.
↑  Rabbinical Assembly of America Opens 46th Annual Convention with Discussion on Zionism, JTA, June 25, 1946.
↑  משה גורלי, כך הוצאו אלוהים והדמוקרטיה מהכרזת העצמאות, באתר הארץ, 5 במאי 2003.
↑  Jewish Theological Seminary Awards Three Honorary Degrees at Commencement Exercises, JTA, September 16, 1946;‏ Appointments, Honors, Elections: United States, in: Rose G. Stein (compiled), 'Special Events,' American Jewish Year Book 49 (1947-1948), 596.
↑  אותות הצטיינות לדר. דוידוביץ, מעריב, 18 במאי 1950.
↑  חלוקת הפרסים לתרגומי-מופת על שם ש. טשרניחובסקי, משמר, 23 באוגוסט 1943.
↑  י. מ. ניימן, "חלום ליל קיץ" ב"הבימה", דבר, 17 ביוני 1949, המשך; מנדו, "חלום ליל קיץ" ב"הבימה", מעריב, 29 באפריל 1949.
↑  פרסום נישואין: בתל-אביב, הצופה, 23 בנובמבר 1949.
↑  שלום צבי דוידוביץ באתר GRAVEZ
↑  אשר אטדגי, רחוב חדש בהרצליה על שמו של הרב האהוב מארצות הברית, באתר mynet‏ הרצליה, 15 בדצמבר 2024
| --- | --- |
בקרת זהויות :  NLI: 987007523187005171  GND: 122168647X  ISNI: 0000 0000 5087 3783  LCCN: n2017008668  VIAF: 21978509   WorldCat (עם VIAF): 21978509
ניקולאס ריירה

| --- | --- |

 לידה:  29 במאי 1985 (בן 39) בואנוס איירס, ארגנטינה
 סוגה מועדפת:  מוזיקת פופ 
 מדינה:  ארגנטינה 
 תקופת הפעילות:  מ-2006
 עיסוק:  זמר, שחקן
 בת זוג:  אאוחניה סוארס (2009)   רוסיו איגרסבל (2012–2014)
 פרסים והוקרה:  פרס "מרטין פיירו" עם חברי הסדרה כמעט מלאכים
 http://www.nicolasriera.com
 פרופיל ב-IMDb
 
ניקולאס ריירה (בספרדית: Nicolas Riera; נולד ב-29 במאי 1985) הוא שחקן וזמר ארגנטינאי. הוא ידוע בעיקר בשל תפקידו בטלנובלה "כמעט מלאכים" בתור טצ'ו / חואן מורלס.
היה חבר בלהקת "טין אנג'לס" יחד עם מריאנה אספוסיטו, חואן פדרו לנסאני, גסטון דלמאו ואאוחניה סוארס שהוחלפה מאוחר יותר ברוסיו איגרסבל.
ביוגרפיה

החל את דרכו אצל כריס מורנה כששיחק תפקידים אורחים בסדרות "אלמה פיראטה" ו"קטנטנות".
הוא שיחק בסדרה "כמעט מלאכים" כאחד מהשחקנים הראשיים יחד עם חבריו לסדרה חואן פדרו לנסאני, מריאנה אספוסיטו, גאסטון דלמהאו, ואאוחניה סוארס. איתם גם הקים את להקת "טין אנג'לס" (Teen Angels). ה"טין אנג'לס" הופיעו בישראל 3 פעמים: באוקטובר 2009, במרץ 2010 ובפורים 2011. ב-2012 הודיעו חברה הלהקה שהם מתפרקים ועושים סיבוב הופעות פרידה אחרון.
בשנת 2011 השתתף ריירה בעונה השביעית של הגרסה הארגנטינאית לתוכנית "רוקדים עם כוכבים" והייה למודח העשירי.
בשנת 2012 שיחק בטלנובלה "אהבה מתוקה" לצד רוסיו איגרסבל.
בשנת 2013 שיחק בטלנובלה "taxxi", שם שיחק את בנה של רוסיו איגרסבל.
בשנת 2016 שיחק בטלנובלה "עשירים לא מבקשים רשות" בתפקיד חואן דומינגז חוארז.
בשנים 2018–2021 כיכב ריירה בשלוש עונות של הטלנובלה Millennials" שמדברת על שישה חבר'ה צעירים בני דור המילניום ועל חייהם, האהבות שלהם, האינטרסים שלהם והקונפליקטים שלהם.
בשנת 2022 שיחק בתפקיד משני בטלנובלה "הראשון מבינינו" לצדם של מרסדס פונס, בנחמין ויקוניה ולוסיאנו קסטרו.
פילמוגרפיה

| שנה> שנה.סדרות | שם> עברית.סדרות | שם> ספרדית.סדרות | דמות> דמות.סדרות |
| --- | --- | --- | --- |
| 2002 | קאצ'ורה | Kachorra |  |
| 2006 | אלמה פיראטה | Alma Pirata | גבריאל |
| 2006 | קטנטנות | Chiquititas Sin Fin | דוגמן |
| 2006 | נשוי עם ילדים | Casados con Hijos | שליח |
| 2007-2010 | כמעט מלאכים | Casi Ángeles | חואן "טצ'ו" מוראלס |
| 2012-2013 | אהבה מתוקה | Dulce Amor | לוקאס פדרוסו גונזלס |
| 2013-2014 | טקסי | Taxxi, amores cruzados | דייגו מונטנה |
| 2016 | עשירים לא מבקשים רשות | Los ricos no piden permiso | חואן דומינגו חוארס |
| 2017 | הקרטונרים | Cartoneros | אל דאנדי |
| 2017-2018 | 5 כוכבים | Las Estrellas | לאונרדו לומה |
| 2021-2018 |  | Millennials | בנחמין קספדס |
| 2022 | הראשון מבינינו | El primero de nosotros | כריסטיאן גרסייה |
סרטים
| 2013 | טין אנג'לס: הפרידה | Teen Angels: el Adios 3D | ללא |
| 2015 | האתגר | El desafío | חואן |
| 2019 | הסדר | La Grieta | נצ'ו |
| 2019 | אני מבקש ממך מונית | Te pido un taxi | רודריגו מוניוז |
חיים אישיים

בשנת 2008 החל לצאת עם אאוחניה סוארס אשר הכיר על הסט של ״כמעט מלאכים״ השניים נפרדו ב-2010.
בשנים 2011-2012 ניהל מערכת יחסים עם הרקדנית והשחקנית סילבינה אסקודרו.
בשנת 2012 החל לצאת עם רוסיו איגרסבל, עמה שיחק ב״כמעט מלאכים״,ובשנת 2014 נפרדו.
בשנים 2018 -2020 היה בזוגיות עם השחקנית ג'וליה גבטה.
כיום הוא בזוגיות עם השחקנית תלמה פרדין.
ITunes Live from SoHo (מיני-אלבום של טיילור סוויפט)

iTunes Live from SoHo הוא המיני-אלבום השלישי של הזמרת-יוצרת האמריקאית טיילור סוויפט. את האלבום הוציאה לאור ב-15 בינואר 2008 חברת התקליטים ביג משין רקורדס, כחלק מסדרה המונה ארבעה מיני-אלבומים. הוא יצא בחסות חברת אייטונס.
רקע

סוויפט פיתחה עניין בשלב מוקדם של חייה במוזיקת קאנטרי ובכתיבת שירים. בגיל 11 ניסתה לחתום על חוזה הקלטות עם חברת תקליטים. אולם הם לא התעניינו בה משום שהייתה צעירה מדי. עם זאת, הוציאה בשנת 2006 את אלבום הבכורה שלה Taylor Swift, שזכה להצלחה רבה. מתוך האלבום, הוציאה חמישה סינגלים, שכולם נכללו במיני-אלבום בנוסף לשני שירים נוספים וגרסת כיסוי אחת לשיר "Umbrella" של ריהאנה.
רשימת רצועות

| מס' | שם | משך |
| --- | --- | --- |
| 1. | Umbrella  | 1:29 |
| 2. | Our Song  | 3:29 |
| 3. | Teardrops on My Guitar  | 3:24 |
| 4. | Should've Said No  | 4:27 |
| 5. | A Place in This World  | 3:24 |
| 6. | Mary's Song (Oh My My My)  | 3:47 |
| 7. | Tim McGraw  | 4:00 |
| 8. | Picture to Burn  | 3:33 |
| משך כולל: | משך כולל: | 27:33 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 בינואר 2008 | הזרמת מוזיקה • הורדה דיגיטלית | ביג משין |  |
הערות שוליים

↑  "iTunes Live from SoHo by Taylor Swift". iTunes Store. אורכב מ-המקור ב-20 בינואר 2010. נבדק ב-2 בינואר 2010. {{cite web}}:  (עזרה)
שמעון קורבמן

| --- | --- |

 לידה:  1887 מינסק, האימפריה הרוסית 
 פטירה:  מאי 1978 (בגיל 91 בערך) תל אביב-יפו, ישראל 
 לאום:  ישראלי
 תחום יצירה:  צילום 
 
שמעון קורבמן (1887, מינסק – 19 במאי 1978, תל אביב) היה צלם חובב, שפעל בארץ ישראל, ובפרט בתל אביב, בשנים 1919 עד 1936.
קורבמן מעשן נרגילה בחוף תל אביב, אמצע שנות ה-20